CELEX: 31988R2512
Language: el
Date: 1988-08-08 00:00:00
Title: Κανονισμός (ΕΟΚ) αριθ. 2512/88 της Επιτροπής της 8ης Αυγούστου 1988 για την κατάργηση του κανονισμού (ΕΟΚ) αριθ. 1239/88 για μέτρα εποπτείας της διαθέσεως στην κατανάλωση στην Ισπανία, ορισμένων προϊόντων του τομέα του χοιρείου κρέατος προελεύσεως άλλων κρατών μελών

Avis juridique important

|

31988R2512

Κανονισμός (ΕΟΚ) αριθ. 2512/88 της Επιτροπής της 8ης Αυγούστου 1988 για την κατάργηση του κανονισμού (ΕΟΚ) αριθ. 1239/88 για μέτρα εποπτείας της διαθέσεως στην κατανάλωση στην Ισπανία, ορισμένων προϊόντων του τομέα του χοιρείου κρέατος προελεύσεως άλλων κρατών μελών  

Επίσημη Εφημερίδα αριθ. L 220 της 11/08/1988 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 2512/88 ΤΗΣ ΕΠΙΤΡΟΠΗΣ  της 8ης Αυγούστου 1988  για την κατάργηση του κανονισμού (ΕΟΚ) αριθ. 1239/88 για μέτρα εποπτείας της διαθέσεως στην κατανάλωση στην Ισπανία, ορισμένων προϊόντων του τομέα του χοιρείου κρέατος προελεύσεως άλλων κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι οι τιμές του χοιρείου κρέατος στην Ισπανία έχουν πλέον σταθεροποιηθεί· ότι, επομένως, θα πρέπει να καταργηθεί ο κανονισμός (ΕΟΚ) αριθ. 1239/88 της Επιτροπής της 5ης Μαΐου 1988 για μέτρα εποπτείας της διαθέσεως στην κατανάλωση στην Ισπανία ορισμένων προϊόντων του τομέα του χοιρείου κρέατος προελεύσεως άλλων κρατών μελών (1)· ότι η εν λόγω κατάργηση θα πρέπει να πραγματοποιηθεί στις 15 Αυγούστου 1988 έτσι ώστε να παρασχεθεί η δυνατότητα στις ισπανικές αρχές να λάβουν τα απαραίτητα μέτρα προσαρμογής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καταργείται ο κανονισμός (ΕΟΚ) αριθ. 1239/88.  Άρθρο 2  Ο παρών κανονισμός αρχίζει να ισχύει στις 15 Αυγούστου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 6. 5. 1988, σ. 18.